open-index/open-wikipedia-markdown huggingface dataset:
Medník (potok)

**Medník** je krátky potok v Súľovských vrchoch na území okresu Žilina. Je to ľavostranný prítok Rajčanky, meria 1,9 km a je tokom IV. rádu. Preteká neobývaným územím v chotári obcí Jasenové a Zbyňov.

## Prameň
Pramení na východných svahoch Súľovských vrchov, na VJV úpätí Žibrida (), v nadmorskej výške približne , západne od obce Zbyňov.

## Opis toku
Od prameňa tečie na krátkom úseku na juh, od sútoku s jediným prítokom (sprava, vzniká východne od chatovej osady pod Žibridom) už len juhovýchodným smerom. Preteká neobývaným územím a pri Zbyňove ústi v nadmorskej výške asi  do Rajčanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Súľovských vrchoch
Kategória:Vodné toky v Žilinskej kotline
Kategória:Vodné toky v okrese Žilina
Star Trek VI: The Undiscovered Country

***Star Trek VI: The Undiscovered Country*** je v poradí šiesty film s tematikou Star Treku, natočený spoločnosťou Paramount Pictures v roku 1991. Je aj posledným filmom zo série, v ktorom sa objavila iba pôvodná posádka kozmickej lode Enterprise.

## Príbeh

V Klingonskej ríši exploduje mesiac Praxis, ktorý má pre celé impérium kľúčový význam. Následne hrozí zničenie ekosystému Qo'noSu, domovskej planéty Klingonov, a nevyhnutné zrútenie ríše.

Ako prejav dobrej vôle sa snaží pomôcť Spojená federácia planét, ktorá vyšle loď Enterprise na rokovanie o ukončení nepriateľstva medzi oboma národmi. Pri stretnutí oboch lodí však vznikne nehoda. Iná, zamaskovaná klingonská loď vystrelila fotónové torpédo a zariadila to tak, aby sa zdalo, že pálila Enterprise. Ich cieľom bolo takto zastaviť prvé kolo rozhovorov medzi Klingonmi a Federáciou.

Kapitán Kirk, ktorý lodi velí, cíti zodpovednosť a vyhlási kapituláciu, následne je spolu s doktorom McCoy zajatý. Medzitým je velením lode poverený Spock, ktorý sa snaží objasniť príčiny paľby a de facto tak vykonania vojnového aktu Klingonom. Zisťuje sa, že nepálila Enterprise, ale ďalšia maskovaná klingonská loď, letiaca za loďou Federácie, ktorá chcela vojnu vyvolať.

Kirk a McCoy sú medzitým klingonským súdom odsúdení na doživotné väzenie v trestaneckej kolónii na planetoide Rúra Penthe, známom ako cintorín cudzincov. Panujú tu otrasné pomery. Spockovi sa však podarí kapitána po čase vyslobodiť a odhaliť, že teroristi majú v pláne zaútočiť na prezidenta Spojené federácie planét na ďalšom rokovaní o mieri medzi Klingonskou ríšou a Spojenou federáciou planét.
Koniec časti článku, ktorá prezrádza zápletku alebo rozuzlenie diela.

## Témy
* Dej filmu je metaforou na ukončenie nepriateľstva medzi Spojenými štátmi americkými a Sovietskym zväzom na konci 80. rokov 20. storočia a na postupné naprávanie vzťahov medzi oboma štátmi (Film však vyšiel ešte pred rozpadom ZSSR).

* Vo filme sa cituje aj veľa výrokov z histórie, od Shakespeara (Hamlet v klingončine) až po Nixona.

## Zdroj

Kategória:Filmy z 1991
Kategória:Star Trek
Kategória:Sci-fi filmy USA
Kategória:Filmy štúdia Paramount Pictures
Kategória:Filmy podľa názvu
Polomec

**Polomec** je potok v Lúčanskej Fatre na Hornom Považí na území okresu Žilina. Je to ľavostranný prítok Turianskeho potoka, meria 5,2 km a je tokom V. rádu. Preteká neobývaným územím v chotári obce Turie.

## Prameň
Pramení v Lúčanskej Fatre na východných svahoch Kozla (), v sedle s vrchom Kobylie , v nadmorskej výške približne 

## Opis toku
Od prameňa tečie severovýchodným smerom po pravostranný prítok zo severných svahov Kobylia, kde sa prudko stáča na severozápad. Pokračuje popri horárni *Čistiny* a vteká do Rajeckej kotliny, kde mení smer toku na sever a poľami a lúkami smeruje k Turiu. Na okraji obce ešte priberá menší pravostranný prítok z oblasti Roháčovej a v nadmorskej výške asi  ústi do Turianskeho potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Sleipnir

[náhľad|„[Odin (boh)|Odin ide do Helu“ W.G. Collingwood (1854 - 1932)]]
**Sleipnir** (staroseverčina „*svižný*“) je v severskej mytológii osemnohý kôň. Je spomenutý v poetickej a prozaickej Edde. V oboch zdrojoch je Sleipnir Odinov žrebec, dieťa Lokiho a Svadilfariho, opisovaný ako najlepší zo všetkých koní. Prozaická Edda obsahuje okolnosti Sleipnirovho narodenia a opisuje sa v nej, že je sivý.

## Sleipnirovo narodenie
Krátko po stvorení Midgardu a Valhally prišiel k asom obor z rodu hrimthursarov, prezlečený za obyčajného staviteľa, a ponúkol im, že znova postaví hradby okolo Asgardu, zborené pri vojne medzi asmi a vanmi. Za to, že im postaví val, chcel mesiac, slnko a bohyňu Freyu. Bohovia nakoniec po Lokiho rade súhlasili, pokiaľ sa staviteľovi podarí múr postaviť za jednu zimu než začne leto (6 mesiacov) a bez pomoci žiadneho muža. Staviteľ zvolil múdre riešenie - na pomoc si zavolal svojho kúzelného koňa Svadilfariho. Žrebec Svadilfari vynikal dvakrát väčšou silou ako staviteľ a kládol obrovské skaly na seba, čo udivovalo bohov. Staviteľ so Svadilfarim pokračovali rýchlym tempom na opevnení a tri dni pred začiatkom leta bol staviteľ skoro pri konci. Bohovia zvolali toho, kto bol podľa nich za to zodpovedný – Lokiho. Bohovia povedali Lokimu, že ak nenájde riešenie ako zabrániť tomu, aby staviteľ dostaval múr, bude Loki trpieť strašnou smrťou. Loki zo strachu o svoj život prisahal, že nájde spôsob ako staviteľ nestihne val dokončiť. Noc pred koncom zimy sa Loki premenil na prekrásnu kobylu a prebehol okolo Svadilfariho. Svadilfari zošalel, keď zbadal kobylu, a začal ju naháňať. Kobylu naháňal celú noc a obor nestihol hradby dokončiť. Neskôr sa Lokimu narodilo osemnohé žriebä, ktoré daroval Odinovi.

## Zdroj

Kategória:Severská mytológia
Gungnir

náhľad|''Odin'' od Lee Lawrie (1939)
**Gungnir** (staroseversky „*kolísavý*“) je magický oštep patriaci Odinovi, ktorý je známy predovšetkým svojou vlastnosťou, že nikdy neminie svoj cieľ.

## Svedectvá
### ''Poetická Edda''
V *Poetickej Edde* báseň *[[Völuspá]]* opisuje vojnu medzi asmi a vanmi. Vojna začína, keď Odin hodí oštep ponad hlavy vanských bohov. Či je tento oštep práve Gungnir alebo nie, sa v básni nepíše.

V básni *[[Sigrdrífumál]]* valkýra Sigrdrífa radí Sigurdovi použitie magických rún. Hovorí mu, že rovnako ako na mnohých iných veciach boli runy vyrezané aj na hrote Gungniru.

### ''Prozaická Edda''
Podľa kapitoly 51 *Prozaickej Eddy* knihy *[[Gylfaginning]]*: Odin ide na čele einherjov, keď vstupuje na bojové pole počas Ragnaröku, má na sebe zlatú helmu krúžkový plášť a v ruke oštep Gungnir. Neskôr keď ho napáda vlk Fenrir ho má tiež.

V básni *[[Skáldskaparmál]]*sú popísane bližšie informácie o oštepe. Oštep je jeden z darov bohom, bol ukovaný trpaslíkmi známymi ako Synovia Ivaldiho pod vedením trpaslíka Dvalina. Oštep získal od trpaslíkov Loki, spolu s novými vlasmi pre bohyňu Sif (povodné jej ostrihal). Gungnir je opísaný ako oštep ktorý vždy zasiahne svoj cieľ.

## Zdroj

Kategória:Severská mytológia
Zlatý glóbus za najlepšiu filmovú pieseň

**Zlatý glóbus za najlepšiu filmovú pieseň** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1962. V januári 1989 na 46. ročníku udeľovania cien boli víťazné dokonca dve piesne.  

[thumb|right|213px|Päťkrát nominovaná [Madonna ]]
Držiteľom s najväčším počtom Glóbusov za filmovú pieseň roka je skladateľ Alan Menken, ktorý prevažne skladá pre animované filmy. Celkom vyhral štyri ceny. Za *[[Aladin (film)|Aladina]]* získal tri nominácie. Textári Alan Bergman a Marilyn Bergman držia rekord v počte nominácií, ktorých za svoju kariéru získali štrnásť. Držiteľmi Zlatého glóbusu za pieseň sú mnohí speváci populárnej hudby, napr. Stevie Wonder, Phil Collins, Bruce Springsteen, Elton John, Sting alebo skupina U2. 

## Víťazi a nominovaní
### 1961 - 1970

Pôvodne bola na Zlatý glóbus nominovaná pieseň "The Yellow Rolls-Royce" z rovnomenného filmu. Z nejasných dôvodov však bola vyradená z nominačného lístku a nahradená piesňou víťaznou "Forget Domani".

### 1971 - 1980

### 1981 - 1990

### 1991 - 2000

### 2001 - 2010

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hudobných skladateľov a textárov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené filmy, za ktoré boli ocenení/nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal.

## Referencie

## Externé odkazy
* Česko - Slovenská filmová databáza
* Hollywoodska asociácia zahraničných novinárov 
* Oscarová databáza
* The Internet Movie Database 
* Neoficiálny zoznam držiteľov Zlatého glóbusu 

Kategória:Zlatý glóbus
Kategória:Hudobné ocenenia
Cloud computing

náhľad|Znázornenie fungovania cloud computingu

**Cloud computing** (iné výrazy: **klaud kompjúting**, **internetové počítanie**, **výpočtové mračno**; z ) je na internete založený model vývoja a používania počítačových technológií.

Možno ho charakterizovať aj ako poskytovanie služieb alebo programov uložených na serveroch na Internete s tým, že používatelia k nim môžu pristupovať napríklad pomocou webového prehliadača alebo klienta danej aplikácie a používať prakticky odkiaľkoľvek. Výhodou je, že dáta sú uložené na cloude ihneď po skončení synchronizácie zálohovania. V prípade, že k dôjde poškodeniu alebo krádeži vášho počítača, stále budete mať prístup k aktuálnym súborom. Používatelia neplatia (za predpokladu, že je služba platená) za vlastný softvér, ale za jeho použitie. Ponuka aplikácií sa pohybuje od kancelárskych aplikácií, cez systémy pre distribuované výpočty, až po operačné systémy prevádzkované v prehliadačoch, ako je napríklad eyeOS, Cloud alebo iCloud.

## Modely služieb cloud computingu
Najčastejšími modelmi poskytovania cloudových služieb z hľadiska distribúcie služieb sú:
# infraštruktúra ako služba (IaaS)
# platforma ako služba (PaaS)
# softvér ako služba (SaaS)

## Najznámejšie cloudové platformy
* Amazon Web Services
* Microsoft Azure
* Google Cloud Platform
* Alibaba Cloud
* Oracle Cloud
* IBM Cloud
* Tencent Cloud
* OVHcloud
* DigitalOcean
Zdroj: 

## Bezpečnosť a ochrana súkromia
Všetky dáta, ktoré sa zálohujú na cloud sú počas prenosu aj úschovy šifrované, aby nemohlo dôjsť k ich odcudzeniu. Stupeň ochrany bezpečnosti závisí aj od vybraného poskytovateľa služieb. Odporúča sa, aby používatelia využívali všetky zásady ochrany bezpečnosti na internete. Predovšetkým by mali využívať jedinečné heslo s dvojfaktorovým overením. 

Niektoré cloudové služby si vo svojich zmluvných podmienkach vyhradzujú právo prístupu k uloženým súborom. Preto sa neodporúča na cloud ukladať dôverné a osobné dáta.

## Poznámky


## Referencie

## Literatúra
* 
* 

## Zdroj
Konštica

**Konštica** je potok v Lúčanskej Fatre na Hornom Považí na území okresu Žilina. Je to pravostranný prítok Porubského potoka a je tokom V. rádu. Preteká obcou Kamenná Poruba.

## Prameň
Pramení v Lúčanskej Fatre na severných svahoch Usypanej skaly (), v nadmorskej výške približne 

## Opis toku
Od prameňa tečie severozápadným smerom a priberá dva ľavostranné prítoky z lokality *Pjaštiná*. Vstupuje do Rajeckej kotliny a priberá ďalší ľavostranný prítok. Pokračuje ku Kamennej Porube, kde v nadmorskej výške asi  ústi do Porubského potoka.

## Referencie

## Externé odkazy
* Konštica na mape

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Vítazi Coupe de la Ligue

thumb|Trofej pre víťaza Coupe de la Ligue
Toto je zoznam **Víťazov [[Coupe de la Ligue]]**. Táto súťaž je organizovaná pre tímy z Ligue 1, Ligue 2 a Championnat National pomerne neskoro, od roku 1994. Celkovo sa odohralo 17 finálových zápasoch, ktoré sa museli až päťkrát predlžovať a až štyrikrát sa rozhodovalo pokutovými kopmi. Najviac krát sa do finále prebojoval tím Girondins de Bordeaux, a to až šesťkrát. Najviac víťazstiev má Girondins de Bordeaux a  Paris Saint-Germain, každý po tri víťazstvá vo finále. Prvé tri finále sa hrali v Parc des Princes a od roku 1998 sa finále hrá na Stade de France. Posledným víťazom je Olympique Marseille.

## Finále

}
|Olympique Lyon
|Parc des Princes
|align=center|45 368
|-
|align=center|1997
|Strasbourg
|bgcolor="#CEDFF2" align=center|&nbsp;*0–0 *
|Bordeaux
|Parc des Princes
|align=center|39 878
|-
|align=center|1998
|Paris Saint-Germain
|bgcolor="#CEDFF2" align=center|&nbsp;*2–2 *
|Bordeaux
|Stade de France
|align=center|77 700
|-
|align=center|1999
|Lens
|align=center|1–0
|Metz
|Stade de France
|align=center|78 180
|-
|align=center|2000
|Gueugnon
|align=center|2–0
|Paris Saint-Germain
|Stade de France
|align=center|75 400
|-
|align=center|2001
|Olympique Lyon
|bgcolor="#FBCEB1" align=center|&nbsp;†2–1 †
|Monaco
|Stade de France
|align=center|78 000
|-
|align=center|2002
|Bordeaux
|align=center|3–0
|Lorient
|Stade de France
|align=center|75 923
|-
|align=center|2003
|Monaco
|align=center|4–1
|Sochaux
|Stade de France
|align=center|75,379
|-
|align=center|2004
|Sochaux
|bgcolor="#CEDFF2" align=center|&nbsp;*1–1 *
|Nantes
|Stade de France
|align=center|78 409
|-
|align=center|2005
|Strasbourg
|align=center|2–1
|Caen
|Stade de France
|align=center|78 732
|-
|align=center|2006
|Nancy
|align=center|2–1
|Nice
|Stade de France
|align=center|76 830
|-
|align=center|2007
|Bordeaux
|align=center|1–0
|Olympique Lyon
|Stade de France
|align=center|79 072
|-
|align=center|2008
|Paris Saint-Germain
|align=center|2–1
|Lens
|Stade de France
|align=center|78 741
|-
|align=center|2009
|Bordeaux
|align=center|4–0
|Vannes
|Stade de France
|align=center|75 000
|-
|align=center|2010
|Marseille
|align=center|3–1
|Bordeaux
|Stade de France
|align=center| 79 000
|-
|align=center|2011
|Marseille
|align=center|1–0
|Montpellier
|Stade de France
|align=center| 74 259
|-
|}

## Poznámky

:A.&nbsp;: Metz vyhral 5–4 na penalty.
:B.&nbsp;: Strasbourg vyhral 6–5 na penalty.

:C.&nbsp;: Paris Saint-Germain vyhral 4–2 na penalty.
:D.&nbsp;: Sochaux vyhralo 5–4 na penalty.

## Prehľad umiestnených tímov

## Externé odkazy
* Štatistika Coupe de la Ligue 

Kategória:Coupe de la Ligue
Kategória:Francúzske futbalové súťaže
Kategória:Futbal vo Francúzsku
Kamenný potok (prítok Rajčanky)

**Kamenný potok** je potok v Lúčanskej Fatre na Hornom Považí na území okresu Žilina. Je to pravostranný prítok Rajčanky a je tokom IV. rádu. Preteká obcou Ďurčiná a mestom Rajec.

## Prameň
Pramení v Lúčanskej Fatre na severných svahoch Jablonskej (), v nadmorskej výške približne 

## Opis toku
Od prameňa tečie severozápadným smerom a priberá dva ľavostranné prítoky zo severovýchodných svahov *Baby* () a pravostranný spod *Jablonskej*. Vstupuje do Rajeckej kotliny a z hlavného toku sa oddeľuje rameno, smerujúce do Ďurčinej. Hlavný tok pokračuje severne od obce SZ smerom, priberá pravostranný a dvojicu menších ľavostranných prítokov a na SZ okraji obce sa spája s ramenom, tečúcim Ďurčinou. 

Pokračuje popod *Diel* (), kde priberá významný ľavostranný prítok a smeruje ku Rajcu, na ktorého juhovýchodnom okraji v nadmorskej výške asi  ústi do Rajčanky.

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Kľače (potok)

**Kľače** je krátky potok v Lúčanskej Fatre na Hornom Považí na území okresu Žilina. Je to pravostranný prítok Rajčanky a je tokom IV. rádu. Preteká obcou Kľače.

## Opis toku
Pramení východne od Rajca v podhorí Lúčanskej Fatry na severných svahoch *Požehy* (), v nadmorskej výške približne  Od prameňa tečie severozápadným smerom a priberá tri pravostranné prítoky. Preteká rovnomennou obcou, križuje cestu I/64 a železničnú trať Žilina – Rajec a v nadmorskej výške asi  ústi do Rajčanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Draupnir

náhľad|„Dar tretí – obrovské kladivo.“ Elmer Boyd Smith 1902 Draupnir je vidieť pod nákovou, ako zvyšné dary.

**Draupnir** (staroseversky „*predmet, ktorý kvapká/z ktorého kvapká*“) je v severskej mytológií zlatý prsteň patriaci bohovi Odinovi, so schopnosťou násobiť sa. Draupnir bol ukovaný bratmi trpaslíkmi Brokkrom a Eitrim (Sindri). Brokkr a Eitri vyrobili tento prsteň ako jeden z troch darov (zvyšné Mjöllnir a Gullinbursti). Bratia spravili tieto tri dari kvôli stávke s Lokim, ktorý hovoril že nie sú schopní vytvoriť lepšie dary ako vyrobili Synovia Ivaldiho. Nakoniec bratom vyhral stávku Mjöllnir - Thorovo kladivo. Loki využil medzeru v stávke, podľa ktorej ak prehrá mu mali sťať hlavu (stávka sa týkala len hlavy – načo argumentoval že na sťatie hlavy mu musia zraniť jeho krk, ktorý nebol v stávke). Brokkr ho potrestal tým, že mu drôtom zošil ústa.

Prsteň položil Odin na pohrebnú hranicu jeho syna – Baldra:

:Odin položil na pohrebnú hranicu zlatý prsteň zvaný Draupnir; jeho kvalita dohliadala na to: že každú deviatu noc tu ležalo osem zlatých prsteňov rovnakej váhy.
::(z *[[Gylfaginning]]u*)

Prsteň následne vzal Hermódr. Bol ponúknutý ako dar od Freyrovho služobníka Skírnira, keď dvoril Gerde, čo je opísané v básni *[[Skírnismál]]*.

## Zdroj

Kategória:Severská mytológia
Paroplynová elektráreň

**Paroplynová elektráreň** (hovorovo aj **paroplyn**) je druh kogeneračnej elektrárne, ktorá využíva zemný plyn ako palivo na kombinované získavanie elektrickej energie a tepla. 
Ide o technologický celok, ktorý vyrába elektrickú energiu premenou chemickej energie viazanej v zemnom plyne prostredníctvom tepelnej energie. Je to ekologickejší zdroj ako uhoľná elektráreň. Emisie skleníkových plynov sú porovnateľné s uhlím pri započítaní únikov metánu pri ťažbe a distribúcii zemného plynu. Podľa dokumentu Európskej banky pre obnovu a rozvoj (EBRD) sa emisie skleníkových plynov u zemného plynu pohybujú okolo 625-925 gCO2eq/kWh v závislosti od 2-5% únikov metánu pri 20 ročnom potenciáli globálneho otepľovania. Pre porovnanie uhlie má emisie na úrovni 910 gCO2eq/kWh. Európska investičná banka prestáva z dôvodu ochrany klímy financovať projekty s emisiami skleníkových plynov nad 250 gCO2eq/kWh po roku 2021.

Podľa Medzivládneho panelu pre klimatickú zmenu má fosílny metán 30-násobný potenciál globálneho otepľovania ako CO2 pri storočnom porovnaní a 85-násobný potenciál globálneho otepľovania ako CO2 pri dvadsaťročnom porovnaní. 

## Princíp
Zemný plyn sa najprv spáli v plynovej turbíne, ktorá vyrobí prvú časť energie a vzniknuté horúce spaliny ešte vyrobia paru v kotli, podobne ako v uhoľnej elektrárni. Táto dvojitá výroba podstatne zvyšuje energickú účinnosť.

## Paroplynové elektrárne na Slovensku
Začiatkom roku 2011 bola do prevádzky uvedená paroplynová elektráreň Malženice. Jej inštalovaný výkon je 430 MW. Používa plynovú turbínu SGT5-4000F a parnú turbínu SST5-5000.

Zoznam slovenských lokalít, kde by mali v blízkej budúcnosti vyrásť paroplynové elektrárne sa ďalej rozširuje. V roku 2010 bol Ministerstvom hospodárstva schválený projekt výstavby paroplynovej elektrárne pri Košiciach s plánovaným výkonom 880MW. Investícia by mala dosiahnut okolo 500 mil €. Paroplynové elektrárne by mali byť postavené v obci Panické Dravce pri Lučenci, v Žiline a v Považskej Bystrici.

## Pozri aj
* Uhoľná elektráreň

## Referencie
Colin Firth

**Colin Andrew Firth**, *[[Rad britského impéria|CBE]]* (* 10. september 1960, Grayshott, Hampshire, Spojené kráľovstvo) je britský herec.

Slovenskému divákovi je známy vďaka filmu Miloša Formana *[[Valmont (film)|Valmont]]* alebo z niekdajšieho oscarového hitu *[[Anglický pacient]]*, prípadne z filmu *[[Denník Bridget Jonesovej]]* a naň nadväzujúceho filmu *[[Bridget Jonesová: S rozumom v koncoch]]*, kde si zahral rolu právnika Marka Darcyho. Zahral si aj vo filme *[[Zamilovaný Shakespeare]]*, kde stvárnil rolu Lorda Wessexa, za ktorého dostal ocenenie Screen Actors Guild Awards za najlepší herecký výkon. Zahral si tiež vo filme *[[Láska nebeská]]*, kde hral podvedeného spisovateľa Jamieho, ktorý sa zamiluje do svojej portugalskej pomocníčky Aurelie. Za svoju rolu vo filme *[[A Single Man]]* sa mu v roku 2009 dostalo prvej nominácie na Oscara, o rok neskôr v roku 2010 vytvoril postavu britského kráľa Juraja VI. v britsko-austrálsko-americkom filme *[[Kráľova reč]]*, za ktorý získal cenu BAFTA, Zlatý glóbus i Oscara.

V roku 2007 dostal čestný doktorát na univerzite vo Winchesteri. Od januára 2011 má svoju hviezdu na Hollywoodskom chodníku slávy.

## Výber z filmografie
*1989:  Valmont
*1990:  Krídla slávy
*1995:  Pýcha a predsudok
*1996:  Anglický pacient
*1998:  Zamilovaný Shakespeare
*2001:  Denník Bridget Jonesovej
*2003:  Dievča s perlou
*2003:  Čo to dievča chce
*2003:  Láska nebeská
*2004:  Bridget Jonesová: S rozumom v koncoch
*2005:  Kúzelná opatrovateľka
*2008:  Mamma Mia!
*2010:  A Single Man
*2010:  Kráľova reč
*2013: The Railway Man
*2015:  
*2017:  Kingsman 2: zlatý kruh

## Iné projekty

## Externé odkazy
* 
* 

Kategória:Anglickí divadelní herci
Kategória:Anglickí filmoví herci
Kategória:Anglickí rozhlasoví herci
Kategória:Anglickí televízni herci
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia Critics' Choice Movie Awards
Kategória:Hollywoodsky chodník slávy
Kategória:Osobnosti z grófstva Hampshire
Kategória:Držitelia Radu britského impéria
Kategória:Držitelia Screen Actors Guild Award
Kategória:Rozprávači audiokníh
Kategória:Držitelia čestných doktorátov
Kogenerácia

**Kogenerácia** je technologický proces kombinovanej výroby elektrickej energie a tepla v jednom zariadení. Umožňuje zvýšenie účinnosti využitia energie palív. 

Príslušné výrobné zariadenie sa nazýva **kogeneračná elektráreň**, prípadne **kogeneračná jednotka** v prípade zariadení menších výkonov, ktoré sú obvykle súčasťou iných celkov – priemyselných závodov, bytových domov a pod.

## Pozri aj
* Paroplynová elektráreň

Kategória:Elektrárne
Kategória:Vykurovanie
Cliffhanger

***Cliffhanger*** je americký akčný film z roku 1993, ktorý režíroval Renny Harlin. V hlavnej úlohe boli Sylvester Stallone a John Lithgow. Stallone hrá horolezca, ktorý sa zapletie do neúspešnej lúpeže na palube lietadla Ministerstva financií USA letiacom nad Skalnatými vrchmi. Film mal veľký predajný úspech, celosvetovo zarobil viac ako 250 miliónov dolárov.

## Dej

Gabe (Sylvester Stallone) je horský záchranár. Potom, čo pri lezení zomrie Halova (Michael Rooker) priateľka, z čoho sa obviňuje, odchádza na niekoľko mesiacov z mesta. V dobe, keď sa vráti pre veci a pre svoju priateľku Jessie (Janine Turner), sa vysoko v oblakoch začne odohrávať krádež vládnych paňazí, ktoré sú prevážané v lietadle. Zločincom by mal k tomu pomôcť agent FBI, Richard Travers (Rex Linn), ktorý tri kufre plné peňazí pošle po lane z vládneho lietadla do lietadla zlodejov. Avšak lano v chvíli, keď sa na ňom kolísajú kufre sa pretrhne a všetky tri spadnú na zem do zimných pustatín. Vládne lietadlo vybuchne a zločinecké lietadlo následne havaruje. V každom z kufrov bol vysielač, ktorý nových majiteľov priamo nasmeruje k cieľu. Preto sa rozhodnú využiť horskú službu ako sprievodcu. A tak sa Hal a následne aj Gabe vydávajú k lietadlu, ktoré vysielalo núdzové volanie o pomoc.

## Obsadenie
* Sylvester Stallone ako Gabe Walker
* John Lithgow ako Eric Qualen
* Michael Rooker ako Hal Tucker
* Janine Turner ako Jessie Deighan
* Rex Linn ako Finančný Agent Richard Travers
* Caroline Goodall ako Kristel (Jetstar Pilot)
* Leon Robinson ako Kynette
* Craig Fairbrass ako Delmar
* Gregory Scott Cummins ako Ryan
* Denis Forest ako Heldon
* Michelle Joyner ako Sarah Collins
* Max Perlich ako Evan
* Paul Winfield ako Walter Wright 
* Ralph Waite ako Frank
* Trey Brownell ako Brett
* Vyto Ruginis ako FBI Agent Mathesen
* John Finn ako Agent Michaels

## Prijatie
Film bol premietaný mimo súťaž na Filmovom festivale v Cannes v 1993.

Film bol celkovo chválený kritikmi, získal 83% na Rotten Tomatoes na základe 24 recenzií. Avšak, napriek filmovej kritike, bol nominovaný na Najhorší film, Najhoršieho herca (John Lithgow), Najhoršiu herečku vo vedľajšej úlohe (Janine Turner) a Najhorší scenár na udeľovaní cien Zlatá malina 1993.

## Referencie

## Externé odkazy
* 
* 
* Cliffhanger na Allmovie

Kategória:Filmy z 1993
Kategória:Akčné filmové trilery USA
Kategória:Filmy štúdia TriStar
Kategória:Horské filmy
Kategória:Filmy podľa názvu
Stránsky potok (prítok Rajčanky)

**Stránsky potok** je potok v Lúčanskej Fatre na Hornom Považí na území okresu Žilina. Je to pravostranný prítok Rajčanky a je tokom IV. rádu. Preteká obcami Kunerad, Stránske a Poluvsie, kde sa doň vlieva Poluvsiansky potok.

## Prameň
Pramení v Lúčanskej Fatre, na západných svahoch Krížavy (), v nadmorskej výške približne .

## Opis toku
Od prameňa tečie západným smerom a ešte v horných partiách Krížavy priberá ľavostranný i pravostranný prítok z danej lokality. V Motúzkovej priberá významnejší ľavostranný prítok zo svahov Veľkej lúky  a pokračuje Stránskou dolinou k horárni a chatovej osade nad Kuneradom. Tu sa oddeľuje rameno, ústiace do Kuneradského potoka a hlavný tok sa stáča na sever k obci Stránske. Vstupuje do Rajeckej kotliny a priberá zväčša menšie pravostranné prítoky. Svoje vody odovzdáva Rajčanke v Poluvsí v nadmorskej výške asi .

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Rybnícky potok (prítok Porubského potoka)

**Rybnícky potok** je kratší potok v podhorí Lúčanskej Fatry na Hornom Považí na území okresu Žilina. Je to ľavostranný prítok Porubského potoka a je tokom V. rádu. Preteká obcou Konská.

## Opis toku
Pramení v podhorí Lúčanskej Fatry na severných svahoch *Požehy* (), v nadmorskej výške približne . Od prameňa tečie severným smerom a priberá ľavostranný prítok z lokality *Rybníky* . Neďaleko Kamennej Poruby priberá pravostranný prítok a vteká do Konskej, kde ústi v nadmorskej výške asi  do Porubského potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Alžírska púšť

[thumb|[Piesočná duna|Piesočné duny v Alžírsku]]

**Alžírska púšť** (arabsky: الصحراء الجزائرية) je púšť nachádzajúca sa v strede severnej Afriky a je súčasťou Sahary. Tvorí viac ako 80 % celkovej rozlohy púští v Alžírsku. Rozkladá sa na ploche viac ako 3,5 miliónov kilometrov štvorcových. Púšť je osídlená nomádskymi kmeňmi už od staroveku a na jej okrajoch žije viac ako 2,5 milióna ľudí. Väčšina nomádov sa presúva kvôli hľadaniu oáz, ktoré poskytujú dostatok vody im a aj ich dobytku. Niektorí vedci tvrdia, že neúrodná krajina tejto púšte je najsuchším regiónom za posledných 3 000 rokov.  
## Pozri aj
* Sahara

## Zdroj

Kategória:Sahara
Kategória:Púšte Alžírska
Kategória:Piesočné púšte
Banff National Park

**Banff National Park** (*Národný park Banff*) je národný park v kanadskej provincii Alberta. Park má rozlohu , vďaka čomu patrí k najrozľahlejším na svete. Spolu s ďalšími parkmi v Skalnatých vrchoch patrí od roku 1984 do zoznamu Svätového dedičstva UNESCO.

Pôvodnými obyvateľmi parku sú Indiáni z kmeňa Stoney. Imigranti ho objavili až v polovici 18. storočia. Národným parkom sa územie stalo v roku 1930.

Hlavným prírodným prostredím sú hory, príroda tu je z prevažnej väčšiny nedotknutá človekom, okrem dvoch miest – Banff a Lake Louise.

## Počasie
Najvhodnejším mesiacom pre návštevu je júl. Teploty tu dosahujú maximum – príjemných dvadsať stupňov. V zime je tu veľmi chladno a celé územie je pokryté snehom. Aj v lete niektoré špičky najvyšších vrchov nerozmŕzajú a snehová čiapka ich pokrýva celoročne.

## Turistika
Park obľubujú predovšetkým milovníci prírody, hlavne zvierat. Žijú tu losy, soby, jelene, kamzíky, medvede alebo kojoti. Miestna príroda je vhodná na pozorovanie najrôznejších druhov vtákov.

V parku sa dá pohybovať po mnohých turistických chodníkoch, ktoré vedú priamo z mestečiek Banff alebo Lake Louise. Možno organizovať aj náročnejšie vysokohorské túry. Terén sa využíva i na náročnú cykloturistiku.

V oblasti boli objavené aj horúce minerálne pramene. Sú v jaskyni menom Cave and Basin National Historic site. Je tu vybudované aj múzeum a golfové ihrisko The Fairmont Banff Springs.

V parku je trinásť kempov.

## Doprava
Najvhodnejším dopravným prostriedkom je automobil. Z Calgary je park vzdialený cez hodinu jazdy; na vozovke sa pomerne často vyskytujú veľké zvieratá. Z Calgary alebo z Vancouveru je možné objednať okružnú jazdu parkom autobusom. Inak sem jazdia pravidelné autobusové linky spoločnosti Greyhound z miest v provinciách Alberta a Britská Kolumbia.

## Referencie

## Iné projekty

## Externé odkazy
* Oficiálna stránka


Kategória:Národné parky v Kanade
Kategória:Lokality Svetového dedičstva v Kanade
Kategória:Skalnaté vrchy
Kategória:Chránené územia v Alberte
Bellusaurus

**Bellusaurus** je vyhynutý rod štvornohého bylinožravého sauropóda, žijúceho v období strednej jury (asi pred 180 až 159 miliónmi rokov) na území dnešnej Číny.

## Objav a druhy
thumb|left|Rekonštrukcia vzhľadu
thumb|left|Kostra Bellusaura 
Typový a jediný druh tohto rodu je **Bellusaurus sui**, opísaný čínskym paleontológom Chaom v roku 1987. Tento dinosaurus, merajúci len 4.8 m na dĺžku, je známy vďaka objavu sedemnástich jedincov na tom istom mieste, pravdepodobne tvoriacich stádo, ktoré zahynulo v dôsledku náhlej záplavy. Isté znaky naznačujú, že ide o nedospelé jedince.

## Referencie
* Dong Zhiming. Dinosaurian Faunas of China. China Ocean Press, Beijing, 1992. ISBN 3-540-52084-8.

## Externé odkazy
* Bellusaurus na stránke Dinosaur Encyclopedia
* ''Bellusaurus'' na stránke Dino Directory

Kategória:Sauropoda
Štvorradový motor

right|thumb|Dvojhriadeľový štvorradový motor Napier Sabre III (24-valcový H motor)
**Štvorradový motor** je radový piestový spaľovací motor s valcami v štyroch radoch. Rady valcov môžu byť navzájom rôznobežné, alebo rovnobežné.

Do skupiny štvorradových motorov patria: 
* jednohriadeľové motory 
**  motory s valcami do X
**  W (WR) motory
* dvojhriadeľové motory - motory s valcami do H
* štvorhriadeľové motory - štvoruholníkové motory

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Konfigurácia piestových spaľovacích motorov
Bertogne

**Bertogne** je belgická obec vo Valónskom regióne v provincii Luxembourg. 

## Obyvateľstvo
Obec má približne 3 180 obyvateľov (2010).

## Mestské časti
Od 1. januára 1977 obec Bertogne pozostáva z týchto častí (bývalých obcí):

*Bertogne
*Flamierge
*Longchamps

## Referencie


## Iné projekty

## Externé odkazy
* Oficiálne stránky obci

Kategória:Obce v Belgicku
Hviezdicový motor

thumb|Deväťvalcový hviezdicový motor Bristol Perseus
thumb|Hviezdicový motor v priečnom reze
**Hviezdicový motor** je jednohriadeľový piestový spaľovací motor s valcami usporiadanými pravidelne okolo kľukového hriadeľa v jednej alebo viac rovinách kolmých na os kľukového hriadeľa. Hviezdicový motor musí mať najmenej 3 valce, väčšinou je počet valcov v jednej hviezdici (rovine) nepárny. Ak má motor valce usporiadané len v jednej rovine, ide zároveň o plochý motor. 

Ak sú valce usporiadané vo viacerých rovinách, potom sa motor nazýva podľa počtu týchto rovín: *dvojhviezdicový*, *trojhviezdicový*,*štvorhviezdicový*, atď. 

Pripojenie ojníc ku kľukovému hriadeľu nie je rovnaké. jeden valec je pripojený priamo hlavnou ojnicou, ktorá má závesné oko. Ostatné ojnice sú pričapované k závesnému oku hlavnej ojnice.

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.
Koenigsegg CC8S

**Koenigsegg CC8S** je superšportový automobil s motorom v strede, ktorý v rokoch 2002 – 2005 vyrábala švédska automobilka Koenigsegg.

V časoch keď bol predstavený, bol najrýchlejším vyrábaným vozidlom na bežnú prevádzku, pričom jeho maximálna rýchlosť je /h a zrýchlenie z 0 na /h za asi 3,6 sekundy. V roku 2006 ho však porazilo Bugatti Veyron. Karosérie a podvozok CCS8 sú vyrobené z uhlíkových vlákien, vystužených kevlarom. Tieto skutočnosti dávajú s motorom pomer výkonu a hmotnosti /kW. Pôsobivý zovňajšok je zhodný z McLaren F1.

Koenigseggom vyvinutý systém dvojitého lichobežníkového zavesenia kolies je plne prispôsobiteľný pre optimalizáciu vozidla pre danú trať.

## Špecifikácie
### Výkony
* Zrýclenie: z 0 na /h za 3,6 s
* Zrýchlenie: z 0 na /h za 6,8 s
* Maximálna rýchlosť: /h 
* Šprint na 1/4 míles pevným štartom: 10,7 s pri /h
* Brzdná dráha:  (100 – /h)

### Karoséria
* Dvoj-dverová dvoj-sedadlová s odnímateľnou pevnou strechou.
* Karoséria je vyrobená z uhlíkových vlákien
* Rám je vyrobený z uhlíkových vlákien/kevlaru s ľahkým penovým sendvičovým laminátom.

### Rozmery
* Svetlá výška: 
* Batožinový priestor: 120 litrov

### Aerodynamika
* Koeficient odporu vzduchu: 0,297
* Čelné plochy: .
* Zadný spojler montovaný pre zvýšenie prítlaku

### Podvozok
* Dvojité lichobežníkové zavesenie vpredu a vzadu
* Nastaviteľné plynové hydraulické tlmiče Öhlins Racing 
* Elektronicky nastaviteľná svetlá výška
* KACS (**K**oenigsegg **A**dvanced **C**ontrol **S**ystem), ktorý umožňuje vodičovi nastaviť držanie auta na ceste, pruženie, aerodynamiku a brzdy.

### Brzdy
* Predné brzdy: ventilované kotúče s priemerom Ø  a šírkou .
* 6-piestové strmene z ľahkej zliatiny
* Zadné brzdy: ventilované kotúče s priemerom  a šírkou 
* 4-piestové strmene z ľahkej zliatiny
* Všetky brzdy majú brzdový posilňovač a funkciu Koenigsegg Advanced Control.

### Kolesá
* Koenigsegg kolesá z horčíkovej zliatiny s centrálnou maticou
* Predné: 18" x 9.0"
* Zadné: 20" x 12.5"

### Pneumatiky
* Michelin Pilot Sport 2
* Jednosmerový dezén s asymetrickým vzorom
* Predné: 255/40 ZR 18
* Zadné: 335/30 ZR 20

### Riadenie
* Hrebeňové riadenie s posilňovačom riadenia
* 2,7 otáčok, zámok na zámok
* Polomer otáčania: 11 metrov

### Motor
* Prepĺňaný 4,7-litrový Koenigsegg V8 motor z ľahkej zliatiny so 4 ventilmi na valec.
* Dve vačkové hriadele s krytmi z uhlíkových vlákien.
* Kompresný pomer: 8,6:1
* Hmotnosť: 
* Suchá kľuková skriňa
* Olejová nádrž: 12 l
* 655 koní (488 kW) pri 6500 ot/min
* Maximálny krútiaci moment: 752 Nm pri 5 000 ot/min

### Prenos výkonu
* 6-rýchlostná manuálna prevodovka CIMA s olejovým čerpadlom a chladičom
* Samosvorný diferenciál citlivý na krútiaci moment
* Dvoj-kotúčová spojka
* Voliteľné sekvenčné radenie

## Externé odkazy
* Oficiálna webstránka Koenigsegg
* Koenigsegg technické údaje 

CC8S
Kategória:Superšportové automobily
Kategória:Automobily s motorom v strede a zadným náhonom
Pár much a já

***Pár much a já*** (Malý výběr z japonských haiku) je preklad zbierky básní haiku v českom jazyku. Obsahuje výber z diel týchto japonských básnikov: Macuo Bašó, Issa Kobajaši, Buson Josa, Santóka.

Do češtiny preložil Antonín Líman. Publikácia obsahuje japonské kaligrafické zápisy Petra Geislera a je vybavená úvodom prekladateľa.

## Zdroj
* *Pár much a já, Malý výběr z japonských haiku*. Preklad Antonín Líman, Praha: Dharmagaia, 1996, 131 s. ISBN 80-85905-10-8
Kategória:Literatúra v Japonsku
Kategória:Knihy z 1996
Kategória:Literatúra v Česku
Spoločnosť pre otvorené informačné technológie

náhľad|Sídlo na Púpavovej 49 v Bratislave

**Spoločnosť pre otvorené informačné technológie** (**SOIT**) je občianske združenie ľudí, ktorých spája idea propagácie používania otvorených technológií v rôznych oblastiach života spoločnosti. Zameriava sa hlavne na podporu používania a šírenia slobodného a otvoreného softvéru, otvorených štandardov a otvoreného obsahu.

## OSSConf
SOIT je organizátorom konferencie Otvorený softvér vo vzdelávaní, výskume a v IT riešeniach.

## Externé odkazy
* Stránky združenia

Kategória:Slobodný softvér
Kategória:Open source
Kategória:Občianske združenia na Slovensku
Kategória:Organizácie založené v 2009
Železničná trať Nové Zámky – Zlaté Moravce

**Železničná trať Nové Zámky – Zlaté Moravce** (v cestovnom poriadku pre verejnosť označená ako **železničná trať číslo 151**) je železničná trať na Slovensku, spájajúca Nové Zámky a Zlaté Moravce cez Vráble. 

## Dejiny
Železničné napojenie na Nové Zámky a tým na uhorské železnice požadovali zástupcovia Zlatých Moraviec už v roku 1871. Prepojenie na Šurany bolo schválené až v roku 1893 a o dva roky bolo dodatočne povolené predĺženie do Topoľčianok. 

Trať vedie rovinatým územím a jej výstavba nebola veľmi náročná. Vybudovaných bolo 87 mostných objektov, najväčšie drevené mosty mali rozpätie 15,4 m a 50 m. Prevádzka na úseku Šurany - Zlaté Moravce bola zahájená 7. septembra 1894 a do Topoľčianok sa prví cestujúci dostali 21. septembra 1895. 

Úsek pôvodnej železnice medzi Šuranmi a Úľanmi nad Žitavou je dnes súčasťou hlavnej elektrifikovanej trate Nové Zámky - Zvolen. Z Úľan nad Žitavou pokračuje trať severovýchodným smerom popri rieke Žitava. 

Nakoľko bola trať údajne jednou z najviac stratových v osobnej doprave, bola tá 2. februára 2003 zastavená. Po ohlasoch nespokojných obyvateľov bola kvôli nevhodným prípojom náhradnej autobusovej dopravy na rýchliky osobná doprava čiastočne obnovená 15. júna 2003. Pre vysokú stratovosť plánuje ZSSK opätovne zastaviť osobnú dopravu od 14. decembra 2025.

Na trati sa v súčasnosti v rámci nákladnej dopravy preváža najmä gulatina, ktorá sa nakladá v Topolčiankach a Zlatých Moravciach a poľnohospodárske plodiny. 

Zaujímavosťou na trati do Topoľčianok boli prezidentské vlaky, ktoré sem premávali v medzivojnovom období, keď T. G. Masaryk chodieval dovolenkovať do Topoľčianok. Údajne tu spolu s Karlom Čapkom spísal knihu *Hovory s T.G.M*.

## Stanice na trati
* Nové Zámky – križovatka s traťou 130 (Bratislava – Štúrovo), 135 (N. Zámky – Komárno), 140 (N. Zámky – Prievidza) a 150 (N. Zámky – Zvolen)
* Bánov 
* Šurany – križovatka s traťou 130 (Bratislava – Štúrovo), 140 (N. Zámky – Prievidza) a 150 (N. Zámky – Zvolen) 
* Šurany zastávka
* Úľany nad Žitavou – križovatka s traťou 150 (N. Zámky – Zvolen)
* Malá Maňa
* Maňa zastávka
* Maňa
* Kmeťovo
* Michal nad Žitavou
* Martinová
* Lúčnica nad Žitavou
* Dyčka
* Vráble
* Nová Ves nad Žitavou 
* Slepčany 
* Tesárske Mlyňany 
* Zlaté Moravce

## Referencie


## Pozri aj
* Zoznam železničných tratí na Slovensku
* Dejiny železníc na Slovensku

## Externé odkazy
* ŽSR cestovné poriadky podľa trate
* *ŽSR 151: Nové Zámky – Zlaté Moravce* In Vlaky.net cit. podľa grebe.host.sk
* Video trate

## Zdroj
* www.vlaky.net

Nové Zámky – Zlaté Moravce
Kategória:Doprava v okrese Nové Zámky
Kategória:Doprava v okrese Nitra
Kategória:Doprava v okrese Zlaté Moravce
Bystrička (prítok Kuneradského potoka)

**Bystrička** je horský potok v Lúčanskej Fatre na Hornom Považí na území okresu Žilina. Je to ľavostranný prítok Kuneradského potoka a je tokom V. rádu.

## Opis toku
Pramení v Lúčanskej Fatre na severovýchodných svahoch Usypanej skaly (), v nadmorskej výške približne . Od prameňa tečie severným smerom a priberá niekoľko prítokov z lokality *Grúň* a Kopa . Pokračuje severným smerom ku Kuneradskému zámku, kde v nadmorskej výške asi  ústi do Kuneradského potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v Žilinskej kotline
Kategória:Vodné toky v okrese Žilina
Michael Krohn-Dehli

**Michael Krohn-Dehli** (* 6. jún 1983, Kodaň, Dánsko) je dánsky futbalista, ktorý v súčasnosti hrá v pozícii záložníka za dánsky klub Brøndby IF.

## Kariéra
Krohn-Dehli začal hrať futbal v klube Rosenhøj BK v Dánsku, a neskôr hral za dánske kluby Hvidovre IF a Brøndby IF. Svoj debut ako záložník mal pre Ajax dňa 16. septembra 2006 v ligovom zápase Roda JC – Ajax (2–0). Krohn-Dehli hral za viacero dánskych klubov pred vstupom do Ajax Amsterdam z klube Brøndby IF. Krohn-Dehli vynikal ako mladý tímový hráč Ajaxu Amsterdam s trénerom Dannym Blindom. V roku 2004 mal však manažérom Ronaldom Koemanom dovolené opustiť Ajax, a vstúpil do klubu RKC Waalwijk bezplatným prechodom. Tam mal dňa 15. augusta 2004 svoj profesionálny debut v bezgólovej remíze proti FC Groningen. O dva roky neskôr znovu podpísal zmluvu s Ajax Amsterdam na voľný prechod od roku 2009. Svoj debut pre Dánske národné futbalové mužstvo v Euro 2008 kvalifikačnom zápase proti Lichtenštajnsku dňa 11. októbra 2006. Po zimnej prestávke s tromi zápasmi za Ajax bol poslaný dňa 31. januára 2007 na hosťovanie do klubu Sparta Rotterdam na zvyšok sezóny. O päť dní neskôr hral svoj prvý z dvanástich zápasov za Spartu, proti Roda JC. Po jeho období v Sparte a letnej prestávke sa vrátil do Ajaxu na sezónu 2007/2008.

Dňa 29. augusta oznámil Ajax Amsterdam, že by chcel urobiť prevod Krohn-Dehliho do dánskeho klubu Brøndby IF. Svoj debut mal o dva dni neskôr pri zápase proti FC Kodaň.

## Štatistiky

## Referencie

## Externé odkazy
* Brøndby IF profil 
* Profil v Dánskom národnom mužstve 

Kategória:Osobnosti z Kodane
Kategória:Dánski futbalisti
Kategória:Hráči Ajax Amsterdam
Kategória:Hráči RKC Waalwijk
Kategória:Hráči Brøndby IF
Kategória:Hráči Majstrovstiev Európy vo futbale 2012
Železničná trať Štúrovo – Levice

**Železničná trať Štúrovo – Levice** (v cestovnom poriadku pre verejnosť označená ako **železničná trať číslo 152**) je železničná trať na Slovensku, spájajúca mestá Štúrovo a Levice. 

Trať vedie rovinatým územím povodia Hrona, v južnej časti po Želiezovce súbežne s cestou I/76. Dopravne obsluhuje dolné Pohronie a vytvára prepojenie trate 130 (Bratislava – Štúrovo) a 150 (N. Zámky – Zvolen).

## Stanice na trati
* Štúrovo – križovatka s traťou 130 (Bratislava – Štúrovo)
* Kamenný Most nad Hronom 
* Kamenín 
* Bíňa 
* Čata – križovatka s traťou 153 (Zvolen - Čata) 
* Pohronský Ruskov
* Hronovce
* Želiezovce
* Tekovské Lužany
* Tekovský Hrádok
* Dolná Seč
* Levice – križovatka s traťou 150 (N. Zámky – Zvolen)

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* ŽSR cestovné poriadky podľa trate
* Video z trate

## Zdroj
* www.vlaky.net

Štúrovo – Levice
Kategória:Doprava v okrese Levice
Kategória:Doprava v okrese Nové Zámky
Gregor VI. (protipápež)

**Gregor VI.** () (* ? – † ?) bol protipápežom Benedikta VIII. v období od mája do decembra roku 1012.

O jeho živote a pôsobení mimo obdobia kedy bol protipápežom niet žiadnych poznatkov. Na scénu vystúpil po smrti pápeža Sergia IV. ako obeť sporov doch významných rímskych rodín Tusculaniovcov a Crescentiovcov.

Po skone Sergia IV. sa k vláde v Ríme dostala rodina Tusculaniovcov, ktorá zvolila a intronizovala nového pápeža Benedikta VIII. Crescentiovci, ktorí vládli mestu už od čias cisára Ota III. však zvolili dovtedy neznámeho muža Gregora.

Dlho sa polemizovalo o tom, či bol vlastne uvedený do úradu, no vzhľadom na okolnosti, kedy sa v Lateránskom paláci usadil Benedikt, Gregorovo postavenie sa od počiatku javilo ako beznádejné. Uvedomiac si svoju pozíciu, dostavil sa na dvor kráľa Henricha II., kde protestoval proti vyhnaniu a žiadal o uznanie svojej legitimity.

Henrich II. mu prisľúbil vyriešenie situácie, no v skutočnosti stál jednoznačne za Benediktom VIII.; Benediktovo oficiálne uznanie bolo otázkou niekoľkých týždňov.

Sklamaný Gregor uznal svoju prehru a od tých čias súčasne mizne z histórie.

## Zdroj
* 

Kategória:Protipápeži
Železničná trať Lučenec – Veľký Krtíš

**Železničná trať Lučenec – Veľký Krtíš** (v cestovnom poriadku pre verejnosť označená ako **železničná trať číslo 161**) je jednokoľajná železničná trať na Slovensku, ktorá spája Lučenec a Veľký Krtíš cez územie Maďarska. To znamená, že patrí medzi trate na ktorých sa uskutočňuje peážna doprava.

## Dejiny
Spoločná maďarsko-slovenská história v Rakúsko-Uhorsku sa okrem iných oblastí výraznou mierou podpísala aj na doprave. Železnice smerovali do centra, ktorým bola Budapešť a prepojovacích tratí v smere západ-východ bolo málo. Aj Lučenec bol napojený železnicou z Maďarska a až následne sa budovali úseky na území Slovenska. Prvým bolo spojenie cez Fiľakovo, sprevádzkované už 4. mája 1871. Pokračovanie dôležitej trate zo Salgótarjánu po Zvolen bolo dokončené 18. júna 1871. Z mesta Balážske Ďarmoty bola vybudovaná trať popri Ipli, ktorá sa napojila v Lučenci 15. septembra 1896.

Dejiny úseku do Veľkého Krtíša sa začali písať v roku 1946, kedy sa začalo pripravovať železničné spojenie so sieťou ČSD. Vypracované boli návrhy trasovania z Lučenca cez Modrý Kameň do Hontianskych Nemiec s odbočkou Modrý Kameň – Pliešovce a druhý variant povodím Ipľa: Lučenec – Bušince – Slovenské Ďarmoty – Šahy. Táto trať by prepojila úsek z Čaty s traťou na Košice, čím by sa vytvorilo spojenie južného a východného Slovenska.

Rozvoj ťažby uhlia v regióne si vyžadoval dopravné spojenie, ktorým by sa dopravovalo uhlie do Bučiny Zvolen a elektrárne v Zemianskych Kostoľanoch. Preto bol po zamietnutí predošlých návrhov predložený variant, ktorý sa napájal na maďarskú trať a cez Kalondu viedol do Lučenca. Dohoda s Maďarskom v roku 1950 o rekonštrukcii a spoločnom využívaní trate dala zelenú výstavbe a už 12. septembra 1951 bol sprevádzkovaný úsek po Malé Straciny. Trať tak viedla z Lučenca cez Kalondu na územie Maďarska, odkiaľ sa vracala na naše územie pri Bušinciach a pokračovala do Malých Stracín.

V roku 1968 sa oživila myšlienka prepojenia Veľkého Krtíša na Lučenec a Šahy, no výsledkom snáh bolo len predĺženie trate do okresného mesta. K otvoreniu úseku došlo až 28. februára 1978.

Z dôvodu nevyťaženosti bola osobná doprava v úseku Bušince – Veľký Krtíš zastavená od 31. mája 1992 a v úseku Lučenec – Kalonda od 2. februára 2003.

**Sprevádzkovanie úsekov**
* 15. septembra 1896 → úsek Lučenec – Kalonda
* 12. septembra 1951 → úsek Bušince – Malé Straciny
* 28. februára 1978 → úsek Malé Straciny – Veľký Krtíš

## Stanice na trati
* Lučenec – križovatka s traťou 160 (Zvolen – Košice) a 162 (Lučenec – Utekáč)
* Rapovce
* Kalonda
* hraničný priechod  a 
** MÁV Ipolytarnóc – Nógrádszakál 
* hraničný priechod  a 
* Malé Straciny
* Veľký Krtíš

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Zdroj
* www.vlaky.net
* Článok o trati 

Lučenec – Veľký Krtíš
33 South Sixth

**33 South Sixth**, predtým známy ako **International Multifoods Tower** je mrakodrap v meste Minneapolis v Minnesote. Navrhla ho firma Skidmore, Owings and Merrill má 52 poschodí a výšku 204 metrov. Jeho názov je podľa adresy, na ktorej sa nachádza - 33 South Sixth Street, Minneapolis. Bol dokončený v roku 1983. Mrakodrap je štvrtým najvyšším v meste. Medzi jeho nájomcov partia Target Corporation, Meagher & Geer a Stoel Rives.

## Referencie

Kategória:Mrakodrapy v Minneapolise
Kategória:Architektúra z 1983
Železničná trať Fiľakovo – Somoskőújfalu

**Železničná trať Fiľakovo – Somoskőújfalu** (v cestovnom poriadku pre verejnosť označená ako **železničná trať číslo 164**) je jednokoľajná železničná trať na Slovensku, ktorá spája Fiľakovo a Somoskőújfalu na území Maďarska.

## Dejiny
Jednou z prvých železničných tratí v Rakúsko-Uhorsku bolo prepojenie Budapešti, Salgótarjánu a Zvolena cez Fiľakovo (Uhorská severná železnica), sprevádzkované po Lučenec už 4. mája 1871. Trať z Fiľakova do Somoskőújfalu patrí medzi naše najstaršie železnice a v súčasnosti sa napája na dôležitú juhoslovenskú transverzálu – trať 160 (Zvolen – Košice). 

## Stanice a zastávky na trati
* Fiľakovo – križovatka s traťou 160 (Zvolen – Košice) 
* Belina
* Radzovce
* Šiatorská Bukovinka
** hraničný priechod  a 
* MÁV Somoskőújfalu

## Pozri aj
* Zoznam železničných tratí na Slovensku
* Dejiny železníc na Slovensku
* Uhorská severná železnica

## Zdroj
* www.vlaky.net

Fiľakovo – Somoskőújfalu
Kategória:Doprava v okrese Lučenec
Kategória:Železničné trate v Maďarsku
Kategória:Doprava v Novohradskej župe